## VarSat

## Alueellinen lasten ja nuorten kirjastotyön verkosto

## Toimintasuunnitelma vuodelle 2018

### VarSat:n rakenne:

Verkostossa on mukana Varsinais-Suomen ja Satakunnan jokaisesta kirjastosta vähintään yksi edustaja. Verkoston toimintaa toteuttamaan on valittu Ydinryhmä. Ytimessä ovat vuonna 2018:

Helena Järnström (Pargas), Paula Kaunonen (Nousiainen), Iina Kaustinen (Salo), Minna Leinonen (Pöytyä), Mervi Nikula (Masku), Nina Petander (Raisio), Päivi Salminen (Laitila), Katriina Sarkkinen (Rauma), sekä Sirpa Suomela (Lieto). Verkoston ja ytimen toimintaa koordinoi Leena Pylkkö (Turun pääkirjasto)

Verkosto järjestää kokouksia 3-4 kertaa vuodessa. Tapaamisiin tarjotaan myös etäosallistumismahdollisuus. Ison verkoston kokouksiin matkustamisesta vastaa jokaisen verkostolaisen kotikirjasto. Ydin tapaa tarvittaessa useammin. Ytimen jäsenten matkakustannuksista vastaa alueellinen kehittämiskirjasto.

### 1. Verkoston laajeneminen Varsistosta VarSat:si.

Lasten ja nuorten verkosto on toiminut Varsinais-Suomessa vuodesta 2014 alkaen. Vuoden 2018 alusta, kun Satakunta on osa uutta alueellista kehittämiskirjastoa, verkosto laajenee Satakuntaan.

Tämän vuoden päätavoite on verkoston luominen Satakuntaan ja keskinäisen yhteistyön käynnistäminen eri tavoin.

### 2. Sisäinen tiedottaminen ja ideoiden jakaminen

* Facebook –ryhmässä sekä VarSat:n kokouksissa jatketaan ideoiden ja kokemusten jakamista
* Alueellisen ekstranetin materiaalipankin rikastuttamista jatketaan lisäämällä sinne kaikkia hyödyttäviä materiaaleja.

Tänä vuonna sinne jaetaan Turun Harry Potter –tapahtuman materiaaleja. Nämä materiaalit pyritään myös vuoden aikana ruotsintamaan ruotsinkielisten kirjastolaisten välisenä yhteistyönä.

* Pakopeli-tyyppisen elämyksellisen kirjastokäynnin mahdollisuuksia tutkitaan esim. tiedonhaun opetuksessa, ja kokemuksia ja materiaaleja jaetaan kirjastojen välillä.

### 3. Opinto-ja tutustumismatkat

* Satusalkku-hankkeeseen sisältyy matka, jonka lisäksi ei tänä vuonna järjestetä toista matkaa.
* Leena Pylkkö valmistelee ehdotusta Erasmus-vaihtoon osallistumisesta. Kyse olisi nk. ”job shadowing” –jaksosta, johon verkoston kirjastot voisivat hakea konsortio-hakemuksella. Hakemus on suunniteltu jätettäväksi helmikuussa 2019.

### 4. Kampanjat ja tapahtumat

- Kesälukukampanja toteutetaan tänä vuonna hämähäkkiteemalla lukuverkon muodossa.

- Kansainvälinen Harry Potter-päivä huomioidaan monessa kirjastossa, pyritään saamaan materiaaleja jaettavaksi vuoden 2019 tapahtumia varten.

- Mediataitoviikko (helmikuu) huomioidaan mahdollisimman monessa kirjastossa.

- Kansallista peliviikkoa (marraskuu) huomioidaan mahdollisimman monessa kirjastossa.

-Myyrä-teatterimateriaalit halutaan saada kiertämään uusiin paikkoihin.

### 5. Tarinatornado

Tarinatornado-koulutuspäivä kirjastoammattilaisille ja pedagogeille toteutuu 16.3.

Seuraavan tornadon suunnittelu alkaa syksyllä 2018. Satakunnan edustaja toivotaan mukaan suunnitteluun.

### 6. Muut koulutukset

* ”Monimuotomenetelmät kirjavinkkauksessa & lukupiireissä”.
* Omat ideamessut, jossa yksinkertaisella tavalla esiteltäisiin oman kirjaston toimintaa ja ideoita lapsille ja nuorille. Tämän voisi toteuttaa myös ym. koulutuksen yhteydessä.
* Tutkitaan mahdollisuuksia uudestaan kokeilla keskinäistä työvaihtoa.

### 7. Mediakasvatus

- Maakunnallisen suunnitelman ohjeiden mukaan keväällä suoritetaan toinen mediakasvatuksen laadun ja määrän arviointi Varsinais-Suomessa.

- Vuotuinen koulutuspäivä järjestetään toukokuussa (ks. yllä).

- Mediakasvatussuunnitelma ja padlet-sivusto päivitetään vuoden lopussa.

- Varsisto edistää tammikuussa 2017 julkaistun medialähettipankin käyttöä ja päivittää sitä tarvittaessa.

### 8. HANKKET

Varsistolla valmistuu kaksi AVI:n rahoitusta saanutta hanketta:

* + Satusalkut
	+ Kulttuurinen mediamatka Suomeen

### 9. KIRJAMESSUT

VarSat pyrkii vaikuttamaan kirjamessutyöryhmään siten, että tänäkin vuonna äidinkielenopettajien koululaisia varten laaditussa tehtäväpaperissa olisi kirjastoja koskeva kysymys.